प्रियंका गांधी ने CM योगी पर साधा निशाना, कहा- क्या UP सरकार ने अपराधियों के सामने आत्मसमर्पण कर दिया है?  
कांग्रेस महासचिव प्रियंका गांधी ने CM योगी पर साधा निशाना
कहा- क्या UP सरकार ने अपराधियों के सामने आत्मसमर्पण कर दिया है?
'राज्य में अपराधी सरेआम मनमानी करते हुए घूम रहे हैं'
पूर्वी उत्तर प्रदेश की कांग्रेस प्रभारी प्रियंका ने ट्वीट कर कहा, 'पूरे उत्तर प्रदेश में अपराधी खुलेआम मनमानी करते घूम रहे हैं. एक के बाद एक आपराधिक घटनाएं हो रही हैं. मगर राज्य की भाजपा सरकार के कान पर जूं तक नहीं रेंग रही.' उन्होंने पूछा, 'क्या उत्तर प्रदेश सरकार ने अपराधियों के सामने आत्मसमर्पण कर दिया है?'
पूरे उत्तर प्रदेश में अपराधी खुलेआम मनमानी करते घूम रहे हैं। एक के बाद एक अपराधिक घटनाएँ हो रही हैं। मगर उ.प्र. भाजपा सरकार के कान पर जूँ तक नहीं रेंग रही।
क्या उत्तर प्रदेश सरकार ने अपराधियों के सामने आत्मसमर्पण कर दिया है? pic.twitter.com/khYP4eZam2
इससे पहले कांग्रेस महासचिव प्रियंका गांधी वाड्रा ने उत्तर प्रदेश की भारतीय जनता पार्टी (भाजपा) सरकार से अपील की थी कि अपनी बेटी का इलाज नहीं करा पा रहे पिता की तत्काल मदद की जाए. एप्लास्टिक अनीमिया से जूझ रही बच्ची के पिता ने इलाज नहीं हो पाने की स्थिति में अपने परिवार के लिये इच्छामृत्यु की मांग की थी. प्रियंका गांधी ने ट्वीट किया था कि ललिता के परिवार को इलाज के लिये हरसंभव मदद मिलनी चाहिये.
यह बेहद शर्मनाक है कि किसी को इस कारण इच्छामृत्यु की मांग करने की जरूरत पड़ रही है कि वह पैसे की कमी के कारण इलाज नहीं करा सकता. उन्होंने कहा था कि मैं उत्तर प्रदेश सरकार से परिवार की तत्काल मदद करने की अपील करती हूं. (इनपुट:भाषा)